钦定古今图书集成/明伦汇编/氏族典/第502卷 > 陆逞
## 钦定古今图书集成/明伦汇编/氏族典/第502卷 > 陆逞

按《周书陆通传》：“通弟逞，字季明，初名彦，字世雄，魏文
帝改焉。逞少谨密，早有名誉。兄通先以军功别受茅
土，乃让父爵中都县伯，令逞袭之。起家羽林监。保定
初，累迁吏部中大夫，所在著绩，朝廷嘉之，进爵为公。
天和四年，除京兆尹，迁司会中大夫，出为河州刺史。
起为纳言，除宜州刺史。有惠政，吏人称之。东宫初建”，
授太子太保。卒，子操嗣。